En aquest apartat trobareu la resposta als dubtes més habituals que poden sorgir davant l'emergència del coronavirus per a les entitats que porten a terme projectes i programes finançats per l'Agència Catalana de Cooperació al Desenvolupament.
Si una entitat es veu forçada a suspendre les activitats per impossibilitat d'implementar-les a causa de la crisi sanitària, l'entitat ho ha de comunicar formalment a l'ACCD i, si escau, demanar una pròrroga d'execució.
Una altra cosa podrien ser els projectes o programes ja iniciats en altres exercicis que podrien estar en fase final d'execució.
Si les darreres activitats s'han hagut de suspendre, s'ha de demanar pròrroga expressa a l'ACCD i aquesta es concedirà mitjançant resolució, a la llum del concepte de força major, en consonància amb el que preveu el Decret Llei 8/2020 així com les bases reguladores de subvencions de projectes i programes de l'ACCD.
Durant aquest període d'estat d'alarma es poden generar i ser elegibles les despeses de personal i despeses indirectes, si així s'establia en el pressupost del projecte o programa.
Si aquest no fos el cas, es pot sol·licitar a l'ACCD una modificació substancial de reformulació del pressupost per donar cobertura a aquestes partides i l'ACCD acceptarà, si escau, la modificació mitjançant resolució motivada.
En tot cas, cal que la relació contractual, en el supòsit de despeses de personal, continuï vigent i no s'admetran expedients de regulació d'ocupació en relació amb els llocs de treball vinculats a l'activitat subvencionada, la qual cosa s'haurà d'acreditar juntament amb la justificació.
S'exceptuen els expedients de regulació temporal d'ocupació.
Sí, es permeten les esmentades ampliacions d'execució en tant que són mesures concretes que preveu el Decret Llei de modificació parcial del Decret llei 7/2020, de 17 de març, de mesures urgents en matèria de contractació pública, de salut i gestió de residus sanitaris, de transparència, de transport públic i en matèria tributària i econòmica, i d'adopció d'altres mesures complementàries (article 5.2.a).
Així i tot, i a fi d'adequar cada projecte o programa a la situació real l'entitat haurà de sol·licitar, si escau, a l'ACCD una pròrroga d'execució motivada una data de reactivació i l'ACCD l'acceptarà, si escau, mitjançant resolució expressa.
El fet de demanar que l'entitat beneficiària faci la petició expressa a l'ACCD és perquè només l'entitat beneficiària pot valorar si la crisi sanitària li està causant greus perjudicis o poden continuar amb l'execució.
Tot això no exclou que la data de finalització del projecte es pugui tornar a modificar en funció de l'evolució de la pandèmia i la normativa que se'n derivi.
Tanmateix, cap modificació hauria d'alterar la valoració que el projecte o programa va aconseguir en la corresponent convocatòria en els supòsits de concurrència competitiva.
El principi que seguirà l'ACCD, per tant, és el d'adoptar mesures de flexibilització, d'acord amb la normativa de subvencions i de procediment administratiu comú, amb relació a les condicions establertes a les bases reguladores i convocatòries del seu àmbit competencial amb la finalitat de donar la viabilitat màxima a les actuacions objecte de subvenció que s'han vist afectades pel context generat per la COVID-19 o per les mesures preses per combatre'l.
En tot cas, qualsevol mesura s'estudiarà sota el principi de flexibilitat i si el problema fos majoritari, es podria estudiar una modificació de les bases reguladores.
Sí, es podran concedir noves pròrrogues a les ja concedides d'acord amb el principi de flexibilitat (vegeu resposta de la pregunta 3).
L'ampliació de recursos econòmics per cobrir aquest període en cap cas pot significar un augment de l'import de la subvenció concedida.
Tanmateix, es podran permetre els esmentats recursos sempre que les modificacions de partides pressupostàries estiguin dins de les desviacions que permeten les bases pel que fa a les modificacions substancials.
En tot cas, s'estudiarà sota el principi de flexibilitat i si el problema fos majoritari, es podria estudiar una modificació de les bases reguladores en aquest apartat.
En la disposició addicional onzena s'estableix que durant la vigència de l'estat d'alarma, decretat pel Reial Decret 463/2020, de 14 de març, es permetrà als òrgans certificadors l'expedició de certificats electrònics qualificats d'acord amb el que preveu l'article 24.1.d) del Reglament (UE) 910/2014, de 23 de juliol, relatiu a la identificació electrònica i els serveis de confiança per a les transaccions electròniques en el mercat interior.
Per a poder realitzar el tràmit d'identificació en l'expedició dels certificats digitals s'acceptaran sistemes de videoconferència basats en els procediments autoritzats pel Servei Executiu de la Comissió de Prevenció de Blanqueig de Capitals i Infraccions Monetàries o reconeguts per a l'expedició de certificats qualificats per un altre estat membre de la Unió Europea.
Així doncs, en cas de caducitat dels certificats caldrà que us dirigiu a l'òrgan de certificació corresponent per fer les gestions d'expedició d'aquests certificats.
Aquests certificats seran revocats en el mateix moment que finalitzi l'estat d'alarma, i el seu ús es limitarà a la relació amb les administracions públiques.
En cas que alguna entitat es trobi amb alguna dificultat, cal que es posi en contacte amb el tècnic/a de referència de l'ACCD, que n'estudiarà la resolució.
Sí, es podran contemplar i aprovar despeses d'estructura i altres no contemplades en el projecte, si escau, prèvia petició expressa a l'ACCD i resolució d'acceptació d'aquesta.
Una cosa diferent és que un projecte amb objecte finalista només imputi despeses d'estructura.
Es considera que en aquest cas l'entitat hauria de renunciar al projecte i retornar els fons no aplicats, encara que no s'hagin assolit els objectius i/o no s'arribi al 50% d'execució de l'import subvencionat, atès que es donen les causes de força major previstes a les bases i als instruments de concessió.
Els interessos bancaris que es puguin generar de la subvenció abonada a bestreta s'hauran de retornar o aplicar, segons sigui el cas.
Es tractarà com una nova reformulació del projecte/programa que serà tractada amb flexibilitat per part de l'ACCD i que, si escau, acceptarà mitjançant resolució motivada.
Tanmateix cal remarcar que no pot desvirtuar el projecte o programa aprovat i que la situació de força major s'ha de prendre sempre en referència amb el lloc d'execució del projecte o programa i no amb la de Catalunya.
La documentació a presentar és la mateixa que l'exigida amb l'acceptació de la subvenció (reformulació de pressupost, matriu de planificació, cronograma) acompanyada de la justificació objectiva de la sol·licitud de modificació per part de l'entitat sol·licitant i del document oficial de suport.
S'ha de veure quina és la situació sanitària de la pandèmia respecte del país en què es troba el personal expatriat.
En el supòsit que hi hagi una situació que aconselli l'expatriació, d'acord amb les recomanacions de les autoritats sanitàries del país, el personal haurà de retornar i les despeses generades pel personal expatriat durant el període de permanència en el país, seran elegibles.
Sí, es permet la suspensió de l'execució dels programes en tant que és una mesura implícita en la disposició addicional tercera del Reial Decret 463/2020, de 14 de març (vegeu la resposta de la pregunta 3).
Així i tot, i a fi d'adequar cada programa a la situació real (que qui millor coneix és l'entitat beneficiària) cal sol·licitar a la suspensió a l'ACCD, que l'acceptarà mitjançant resolució motivada.
El fet de demanar que l'entitat beneficiària faci la petició expressa a l'ACCD és perquè l'entitat beneficiària pot valorar que la suspensió li causa greus perjudicis i prefereixen continuar amb l'execució.
Tot això no impedeix que la data i la definició inicial del programa es pugui tornar a modificar segons avanci la pandèmia i la normativa que se'n derivi.
Tanmateix, cap modificació hauria d'alterar la valoració que el programa va aconseguir en la corresponent convocatòria.
El principi que seguirà l'ACCD és el d'adoptar mesures de flexibilització, d'acord amb la normativa de subvencions i de procediment administratiu comú, amb relació a les condicions establertes a les bases reguladores i convocatòries del seu àmbit competencial amb la finalitat de donar la viabilitat màxima a les actuacions objecte de subvenció que s'han vist afectades pel context generat per la COVID-19 o per les mesures preses per combatre'l.
Sí, es permetrà l'execució més enllà de la fi de l'estat d'alarma a Catalunya justament perquè els projectes quedarien prorrogats prèvia sol·licitud a l'ACCD qui resoldrà expressament.
Veure el procediment en apartats precedents i, sobretot, s'ha de tenir en compte el país de referència de l'estat d'alarma (o equiparable) és el del país d'execució del projecte.
La suspensió no és automàtica en el cas de l'execució d'activitats i si aquestes s'han hagut de posposar a causa de la crisi sanitària i necessitaran més temps per executar-les cal sol·licitar motivadament a l'ACCD pròrroga que, si escau, l'aprovarà per mitjà de resolució.
L'informe final, l'auditoria i l'avaluació formen part de la justificació i el còmput per lliurar aquesta documentació.
Si l'execució del programa finalitza en el període d'estat d'alarma, el còmput per lliurar aquesta documentació s'iniciarà quan perdi vigència el Real Decret o, si escau, les pròrrogues posteriors, llevat que la suspensió causi a l'entitat un greu perjudici, la qual cosa s'ha de comunicar fefaentment a l'ACCD, qui resoldrà al respecte, com ja s'ha dit en respostes anteriors.